Det er gjort svært rike gravfunn i gravhauger ved Strandgårdene. Allerede i 1843 ble en bronsespenne funnet i en kvinnegrav fra omkring år 900 e.Kr. I en mannsgrav fra cirka år 850 e.Kr. ble det funnet en rekke pil- og spydspisser, samt øks, sigd, flere kniver og et hestebeksel - noe som tyder på at mannen kan ha hatt med hesten sin ned i grava. 3 gravhauger ligger omtrent 200 meter sørvest for husene på Nordre Strand, der den største har en diameter på 10 meter. Det antas at flere andre hauger i området også er gravhauger.